b'\n_START_ARTICLE_\nIndofenoli\n_START_SECTION_\nValmistus\n_START_PARAGRAPH_\nIndofenolia voidaan valmistaa Liebermannin nitrosoreaktiolla. Siin\xc3\xa4 fenoli reagoi typpihapokkeen kanssa muodostaen nitrosofenoliyhdisteen, joka on tasapainossa kinonin mono-oksiimin kanssa. V\xc3\xa4kev\xc3\xa4n rikkihapon toimiessa katalyyttin\xc3\xa4 oksiimi kondensoituu fenolimolekyylin kanssa muodostaen v\xc3\xa4rilt\xc3\xa4\xc3\xa4n punaista indofenolia. Yhdisteest\xc3\xa4 tehd\xc3\xa4\xc3\xa4n usein natriumsuola k\xc3\xa4sittelem\xc3\xa4ll\xc3\xa4 indofenolia natriumhydroksidilla. Syntynyt suola on sininen tai vihre\xc3\xa4. T\xc3\xa4t\xc3\xa4 reaktiota voidaan k\xc3\xa4ytt\xc3\xa4\xc3\xa4 fenolien l\xc3\xa4sn\xc3\xa4olon selvitt\xc3\xa4miseen.'